PROJEKTOPGAVE I 8.C

**TIDSPLAN**

|  |  |
| --- | --- |
| **Uge 50-51**  **(12.-22. december)** | Valg af overordnet emne og fælles brainstorm på underemner Gruppedannelse og litteratursøgning |
| **Uge 1-3**  **(2.-20. januar)** | Vi læser om emnet. Vi arbejder med at skrive problemstillinger. Senest torsdag den 19. januar skal den endelige problemformulering være godkendt! |
| **Uge 4**  **(23.-27. januar)** | Projektuge. Intet normalt skema denne uge - vi arbejder med projektopgave i alle lektioner.  Fredag kl. 12.30: Frist for at aflevere synopse i 2 eksemplarer, visuelle hjælpemidler (fx Power Point, billeder, plancher osv.) i 2 eksemplarer og produktet.  Tidsplan for fremlæggelserne udleveres. |
| **Uge 5**  **(30. januar – 3. februar)** | Fremlæggelse  Karakter og udtalelse gives |

**BEDØMMELSE**

ARBEJDSPROCES

Har du arbejdet selvstændigt, koncentreret og med engagement?

Har du indsamlet information og fordybet dig i problemstillingerne?

Hvis du har arbejdet i gruppe: har samarbejdet fungeret?

Er tiden blevet disponeret fornuftigt?

DET FAGLIGE INDHOLD

Er problemstillingerne omdrejningspunktet i projektarbejdet?

Er opgaven tværfaglig?

Hvordan er fagenes viden, metoder og teknikker benyttet?

Har du viden om og overblik over det faglige indhold?

Synopse: lever den op til de opstillede krav?

PRODUKT

Er produktet relevant for emnet?

Bliver produktet brugt i fremlæggelsen?

Hvordan er kvaliteten af produktet?

Er produktet kreativt?

FREMLÆGGELSE

Har du overblik og er velforberedt?

Er fremlæggelsen klar og veldisponeret?

Er fremlæggelsen interessevækkende?

Indeholder fremlæggelsen en konklusion på problemformuleringen?

**SYNOPSE**

Synopsen må fylde max 5 sider.

Synopsen skal indeholde:

* Angivelse af overemne og delemne
* Emnebegrundelse (Hvorfor har du valgt at arbejde med dette emne? Hvordan hænger emnet sammen med overemnet? Hvorfor bør de andre i klassen vide noget om dit emne?)
* Problemstillinger og problemformuleringen
* Delkonklusioner
* Sammenfattende konklusion og perspektivering
* Disposition for fremlæggelsen
* Beskrivelse af produktet og hvordan det benyttes i fremlæggelsen (Hvad er dit produkt? Hvad skal klassen høre om? Hvad vil du vise med produktet? Hvad skal dit publikum lære af se produktet? Hvorfor er dit produkt relevant ift. emnet? Hvordan er produktet lavet?)
* Litteraturliste (En liste over alle bøger, film, websites osv. du har brugt)

**Litteraturliste**

**Bøger** Forfatterens efternavn, forfatterens fornavn: Bogens titel og evt. undertitel, forlag, udgivelsesår.

Fx: Niemi, Mikael: *Populærmusik fra Vittula*, Lindhardt og Ringhof, 2002.

**Avisartikel** Forfatterens efternavn, forfatterens fornavn: Artiklens titel (overskrift) I: Avisens navn, år, dato, evt. navn på avis, sektion, sideangivelse

Fx: Kirk, Henning:”Telefix - Børn er blevet mobilomaner” I: *Politiken,* 2000-07-02, sektion 4, s. 7-8.

**Fotos/Billeder** Billedets titel, fotograf/kunstner, år I: (Kildeangivelse, fx. Bog eller internetadresse)

Fx: *Skriget*,Edvard Munch, 1895 I: Gombrich, E.H.: *Kunstens historie*, Gyldendal,1997, side 565.

**Musik** Kunstner: Titel, pladeselskab, udgivelsesår

Fx: Swan Lee: *Enter*, Playground, 2001

**Film** Titel, instruktør, udgivelsesår

Fx: *Dogville*,Lars Von Trier, 2003.

**TV-optagelse** Titel, evt. vært, udsendelseslængde, program, dato

Fx: *Forbrydelsens ansigt (3)*, 50 min., DR2, 17.01.2011*.*

**Internettet** Hele linket fra adressefeltet

Fx: *http://www.faktalink.dk/faktalink/titelliste/wikileaks00*

**PRODUKT**

Produktet skal benyttes i fremlæggelsen. Vælg en form, der passer til oplæggets pointer! Vælg en form, som du ved, du er god til – det er svært at nå at dygtiggøre sig i en bestemt teknik i en travl projektuge.

Eksempler på produkter:

* nudging
* debatprogram
* tegning
* teaterstykke
* collage
* demonstration af forsøg
* film
* brochure
* sang
* rollespil
* oplæsning af egen lyrik
* udstilling
* happening
* novelle
* avis
* blog
* hjemmeside
* reklame
* fotomontage
* maleri
* produktion af mad
* udarbejdelse af kogebog
* skyggeteater
* hørespil
* spil
* musikvideo osv.

**FREMLÆGGELSE**

Husk at din opgave er at formidle et budskab til en målgruppe!

DIN FREMLÆGGELSE KAN FORLØBE SÅDAN

* Forklar hvad emnet er, og hvorfor du har valgt det. Fortæl hvilken problemformulering du har arbejdet ud fra.
* Fortæl hvordan din fremlæggelse vil forløbe – fx ved at vise en disposition for fremlæggelsen.
* Gennemgå de forskellige pointer i dit oplæg og inddrag produktet.
* Afslut med en konklusion og en perspektivering. Her samler du op på, hvad du har været omkring i fremlæggelsen. Du konkluderer også på spørgsmålene i problemformuleringen.

TIPS OG TRICKS TIL EN GOD FREMLÆGGELSE

* Vær bevidst om, at du skal formidle et budskab til en målgruppe, eksempelvis dine klassekammerater.
* Vær velforberedt: øv dig, så du ikke skal læse op af et manuskript men kan fortælle frit ud fra nogle stikord.
* Kig på tilhørerne – skab øjenkontakt og tænk på dit kropssprog.
* Tal højt og tydeligt.
* Sørg for at alle i gruppen deltager på lige fod. I skal have nogenlunde lige stor taletid. Respekter hinandens taletid og lad være med at afbryde hinanden.